  Туспуктэм: Руслан Нуриахметов Наталия Сильвестрова Удмуртиын «Защитники Отечества» кун фондлэсь улосвыл ёзэтсэ кылдытозы. Со ожгарчиослы но соослэн семяоссылы юрттэт сётон бордын ужалоз. Со сярысь элькунысь тӧролэн но кивалтэтлэн пресс-службазы ивортӥз. « Ми сое кылдытон борды кутскимы ни. Элькун кивалтэтлэн тӧроез косэмез кинюртӥз ни, Нимысьтыз ожгар ужрадэ пыриськисьёслы но соослэн семьяоссылы юрттэт сётонъя межведомственной коммиссия кылдытэмын. Али фондлэсь ёзэтсэ интыян понна Ижкарысь интыосты эскериськмы. Фонд мерлыко, юридик, эм, психолого-психотерапевтической, адаптаци но реабилитаци юрттэт сётон понна "одӥг укно" амалъя ужалоз » Татьяна Чуракова, Удмуртиысь кивалтэтлэн тӧроезлэн воштӥсез Фондлэсь ёзэтсэ Ижкарын гужем кутсконын усьтыны малпало. Али элькунысь каръёсын но ёросъёсын ёзэтэ ужасьёсты – мерлыко координаторъёс луыны кандидатъёсты быръё. Тодэ вайытом, Фондэз но котькуд улосвылын солэсь ёзэтъёссэ кылдытыны Россилэн азьмуртэз Владимир Путин кичӧлтӥз. Тегъёс: нимысьтызужрад юрттэт Удмуртия  